钦定古今图书集成/理学汇编/文学典/第114卷 > 姚元凯
## 钦定古今图书集成/理学汇编/文学典/第114卷 > 姚元凯

按《宁波府志》：“元凯，字穉高，同知孟贤子。天性孝友，砥
砺名节，以古人自期。生母王常婴危疾，吁神减算以
代疾，遂瘳。读书不耑，攻举业，自《性理大全》以及宋明
诸儒语录，无不研究，身体力行，自问寝侍膳外，即下
帷咿唔，不问家人生产，处交游，一惟直谅。能面折人
过，取予一介必严，矫矫自爱，自号狷者，其天性也。”评
次古今史册，胸有卓识，不随人附和。制艺以先辈大
家为宗，不屑步趋时好。天启元年，举乡试第一，海虞
钱谦益、汉阳李若愚所拔士也。未几卒，时论惜之。所
著有《四书诗经指笑》《读斋集》《仗剑吟》若干卷。